CELEX: 52014PC0246
Language: lt
Date: 2014-05-05
Title: Pasiūlymas EUROPOS PARLAMENTO IR TARYBOS DIREKTYVA kuria panaikinama 1993 m. vasario 25 d. Tarybos direktyva 93/5/EEB dėl valstybių narių pagalbos Komisijai ir dėl jų bendradarbiavimo moksliškai nagrinėjant su maistu susijusius klausimus

|
			
		
		
		52014PC0246
		
			Pasiūlymas EUROPOS PARLAMENTO IR TARYBOS DIREKTYVA kuria panaikinama 1993 m. vasario 25 d. Tarybos direktyva 93/5/EEB dėl valstybių narių pagalbos Komisijai ir dėl jų bendradarbiavimo moksliškai nagrinėjant su maistu susijusius klausimus /* COM/2014/0246 final - 2014/0132 (COD) */
			
				
		
		
			
			   	AIŠKINAMASIS MEMORANDUMAS
Komisija teikia Europos Parlamento ir Tarybos
direktyvos, kuria panaikinama 1993 m. vasario 25 d. Tarybos direktyva
93/5/EEB dėl valstybių narių pagalbos Komisijai ir dėl
jų bendradarbiavimo moksliškai nagrinėjant su maistu susijusius
klausimus, pasiūlymą.
1.         PASIŪLYMO
APLINKYBĖS
2012 m. gruodžio mėn. Komisija
pradėjo įgyvendinti ES reglamentavimo kokybės ir rezultatų
programą (REFIT)[1],
kad įmonės, darbuotojai ir piliečiai galėtų naudotis
paprasta, aiškia, stabilia ir nuspėjama reglamentavimo sistema.
Šiomis aplinkybėmis Komisija
įsipareigojo panaikinti nereikalingas ar pasenusias taisykles.
Tarybos direktyvos 93/5/EEB tikslas buvo
užtikrinti sklandų Maisto produktų mokslinio komiteto veikimą
skatinant valstybes nares teikti mokslinę paramą ir su atitinkamomis
nacionalinėmis institucijomis palaikant bendradarbiavimą su maisto
produktų sauga susijusių mokslinių klausimų srityje.
Komisijos sprendimu 74/234/EEB[2]
įsteigtą Maisto produktų mokslinį komitetą vėliau
pakeitė Komisijos sprendimu 95/273/EB[3]
įsteigtas Maisto produktų mokslinis komitetas, kuris Komisijos
sprendimu 97/579/EB[4]
galiausiai pakeistas Maisto moksliniu komitetu.
Priėmus Europos Parlamento ir Tarybos
reglamentą (EB) Nr. 178/2002[5],
Maisto produktų moksliniam komitetui pavestas užduotis perėmė
Mokslo komitetas ir Europos maisto saugo tarnybos (EFSA) mokslinės
grupės. Komisijos sprendimas 97/579/EB, įsteigiantis Maisto
produktų mokslinį komitetą, buvo vėliau panaikintas Komisijos
sprendimu 2004/210/EB[6].
Pagal Reglamentą (EB) Nr. 178/2002
EFSA taip pat tapo kompetentinga įstaiga, kuriai pavesta skatinti
mokslinį bendradarbiavimą su valstybėmis narėmis ir
tarnybos srityse dirbančiomis atitinkamomis nacionalinėmis
įstaigomis. 
Todėl Tarybos direktyva 93/5/EEB paseno
ir turėtų būti panaikinta. 
Dėl Tarybos direktyvos pobūdžio
2011 m. rugsėjo 28 d. Bendrame valstybių narių ir Komisijos
politiniame pareiškime[7]
numatyti aiškinamieji dokumentai nebūtini.
Komisija raginama priimti šį
pasiūlymą ir jį nedelsiant perduoti Europos Parlamentui,
Tarybai, Europos ekonomikos ir socialinių reikalų komitetui ir
nacionaliniams parlamentams.
2.         POVEIKIS
BIUDŽETUI
Pasiūlymas neturi poveikio Sąjungos
biudžetui. 
2014/0132 (COD)
Pasiūlymas
EUROPOS PARLAMENTO IR TARYBOS DIREKTYVA
kuria panaikinama 1993 m. vasario 25 d.
Tarybos direktyva 93/5/EEB dėl valstybių narių pagalbos
Komisijai ir dėl jų bendradarbiavimo moksliškai nagrinėjant su
maistu susijusius klausimus
(Tekstas svarbus EEE)
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl
Europos Sąjungos veikimo, ypač į jos 114 straipsnį,
atsižvelgdami į Europos Komisijos
pasiūlymą,
teisėkūros procedūra priimamo
akto projektą perdavus nacionaliniams parlamentams,
atsižvelgdami į Europos ekonomikos ir
socialinių reikalų komiteto nuomonę[8],
laikydamiesi įprastos
teisėkūros procedūros,
kadangi:
(1)       vykdydama ES reglamentavimo
kokybės ir rezultatų programą (REFIT), Komisija
įsipareigojo užtikrinti, kad įmonės, darbuotojai ir
piliečiai galėtų naudotis paprasta, aiškia, stabilia ir
nuspėjama reglamentavimo sistema;
(2)       Tarybos direktyvos 93/5/EEB[9] tikslas buvo užtikrinti
sklandų Maisto produktų mokslinio komiteto veikimą skatinant
valstybes nares teikti mokslinę paramą ir su atitinkamomis
nacionalinėmis institucijomis palaikant bendradarbiavimą su maisto
produktų sauga susijusių mokslinių klausimų srityje;
(3)       priėmus Europos
Parlamento ir Tarybos reglamentą (EB) Nr. 178/2002[10], Direktyva 93/5/EEB
Maisto produktų moksliniam komitetui pavestas užduotis pagal
Reglamentą (EB) Nr. 178/2002 perėmė Europos maisto saugo tarnyba
(EFSA);
(4)       Komisijos sprendimas
97/579/EB[11],
įsteigiantis Maisto produktų mokslinį komitetą, buvo
vėliau panaikintas Komisijos sprendimu 2004/210/EB[12];
(5)       pagal Reglamentą (EB)
Nr. 178/2002 EFSA taip pat tapo kompetentinga įstaiga, kuriai pavesta
užduotis skatinti mokslinį bendradarbiavimą su valstybėmis
narėmis ir tarnybos srityse dirbančiomis atitinkamomis nacionalinėmis
įstaigomis. Visų pirma Reglamento (EB) Nr. 178/2002 22
straipsnyje nurodyta, kad EFSA veikia glaudžiai bendradarbiaudama su
kompetentingomis valstybių narių institucijomis ir kad valstybės
narės bendradarbiauja su EFSA siekdamos užtikrinti, kad tarnyba galėtų
atlikti savo užduotis;
(6)       todėl Tarybos direktyva
93/5/EEB paseno ir turėtų būti panaikinta,
 
PRIĖMĖ ŠIĄ
DIREKTYVĄ:
1 straipsnis
Tarybos direktyva 93/5/EEB panaikinama.
2 straipsnis
Valstybės
narės užtikrina, kad įsigaliotų įstatymai ir kiti
teisės aktai, kad šios direktyvos būtų laikomasi ne vėliau
kaip [paskutinę 12-ojo mėnesio dieną po šios direktyvos
paskelbimo Europos Sąjungos oficialiajame leidinyje dienos].
Valstybės narės nedelsdamos pateikia Komisijai tų teisės
aktų nuostatų tekstą, kuriame daroma nuoroda į šią
direktyvą arba tokia nuoroda daroma jas oficialiai skelbiant. Nuorodos
darymo tvarką nustato valstybės narės.
Valstybės
narės pateikia Komisijai šios direktyvos taikymo srityje priimtų
nacionalinės teisės aktų pagrindinių nuostatų tekstus.
3 straipsnis
Ši direktyva įsigalioja dvidešimtą
dieną po jos paskelbimo Europos Sąjungos oficialiajame leidinyje.
4 straipsnis
Ši direktyva
skirta valstybėms narėms.
Priimta Briuselyje
Europos Parlamento vardu                           Tarybos
vardu
Pirmininkas                                                    Pirmininkas
[1]               COM(2012) 746 final.
[2]               1974 m. balandžio 16 d. Komisijos sprendimas 74/234/EB
dėl Maisto produktų mokslinio komiteto įsteigimo (OL L 136,
1974 5 20, p. 1).
[3]               1995 m. liepos 6 d. Komisijos sprendimas 95/273/EB
dėl Maisto produktų mokslinio komiteto įsteigimo (OL L 167,
1995 7 18, p. 22).
[4]               1997 m. liepos 23 d. Komisijos sprendimas 97/579/EB,
įsteigiantis mokslinius komitetus vartotojų sveikatos ir maisto
saugos srityje (OL L 237, 1997 8 28, p. 18).
[5]               2002 m. sausio 28 d. Europos Parlamento ir Tarybos
reglamentas (EB) Nr. 178/2002, nustatantis maistui skirtų teisės
aktų bendruosius principus ir reikalavimus, įsteigiantis Europos
maisto saugos tarnybą ir nustatantis su maisto saugos klausimais
susijusias procedūras (OL L 31, 2002 2 1, p. 1).
[6]               2004 m. kovo 3 d. Komisijos sprendimas Nr. 2004/210/EB,
įsteigiantis mokslinius komitetus vartotojų saugos, visuomenės
sveikatos ir aplinkos srityje (OL L 66, 2004 3 4, p. 45).
[7]               OL C 369, 2011 12 17, p. 14.
[8]               OL C […], […], p. […].
[9]               1993 m. vasario 25 d. Tarybos direktyva
93/5/EEB dėl valstybių narių pagalbos Komisijai ir dėl
jų bendradarbiavimo moksliškai nagrinėjant su maistu susijusius
klausimus (OL L 52, 1993 3 4, p. 18).
[10]             2002 m. sausio 28 d. Europos Parlamento ir Tarybos
reglamentas (EB) Nr. 178/2002, nustatantis maistui skirtų teisės
aktų bendruosius principus ir reikalavimus, įsteigiantis Europos
maisto saugos tarnybą ir nustatantis su maisto saugos klausimais
susijusias procedūras (OL L 31, 2002 2 1, p. 1).
[11]             1997 m. liepos 23 d. Komisijos sprendimas 97/579/EB,
įsteigiantis mokslinius komitetus vartotojų sveikatos ir maisto
saugos srityje (OL L 237, 1997 8 28, p. 18).
[12]             2004 m. kovo 3 d. Komisijos sprendimas Nr. 2004/210/EB,
įsteigiantis mokslinius komitetus vartotojų saugos, visuomenės
sveikatos ir aplinkos srityje (OL L 66, 2004 3 4, p. 45).